
Приозерск қалалық мәслихатының атқарған жұмысы, оның тұрақты комиссияларының қызметі туралы 2023 жылғы есебі

Құрметті қала тұрғындары!
	
	Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңына сәйкес, Приозерск қалалық мәслихатының атқарған жұмысы, оның тұрақты комиссияларының қызметі туралы 2023 жылдың есебін назарларыңызға ұсынамын. Мәслихат - қаланың халқы сайлайтын, халықтың еркін білдіретін және Қазақстан Республикасының заңнамасына сәйкес оны іске асыру үшін қажетті шараларды айқындайтын және олардың жүзеге асырылуын бақылайтын сайланбалы орган.
	Қазақстан Республикасы Президенті Қасым-Жомарт Тоқаевтың «ЖАҢА ҚАЗАҚСТАН: ЖАҢАРУ МЕН ЖАҢҒЫРУ ЖОЛЫ» жолдауында: «Саяси жаңғыру аясында мәслихаттар жергілікті өзін-өзі басқарудың негізгі буынына айналуға тиіс» - деп айтты. Мәслихаттар жұмысына өзгерістер енгізу үшін бірқатар заңдар өзгертіліп, депутаттар партиялық тізім емес, бұрынғы жүйе бойынша округтан сайланатын болды. 2023 жылдың 19 қаңтарында «Барлық деңгейдегі мәслихаттардың өкілеттіктерін мерзімінен бұрын тоқтату туралы» Қазақстан Республикасы Президентінің №105 Жарлығы негізінде VII шақырылған депутаттардың өкілеттіктері мерзімінен бұрын тоқтатылды. VIII шақырылған депутаттардың сайлауы 2023 жылдың 19 наурызында өтті. Өткен сайлауда Приозерск қалалық мәслихатының VIII шақырылған депутаттардың 54,5% (6 адам) өзгерді. 11 депутаттың 9 AMANAT, 1 Ақжол партиясы болса, 1 депутат өзін-өзі ұсыну арқылы сайланды (VII шақырылған депутаттардың 10 AMANAT, 1 Ақжол партиясынан болған). Әйелдер саны 2 (18%), ерлер 9 адам (82%) құрайды (өткен шақырылымда әйелдер саны 3 (27,3%), ерлер 8 адам (72,7%) құрады). VIII шақырылған депутаттардың 1 (9,09%) өндіріс саласынан, 1 (9,09%) партия атынан, 3 (27,27%) бизнес өкілдері, 2 (18,18%) денсаулық сақтау саласының өкілдері, 2 (18,18%) әлеуметтік сала өкілдері, басқа саладан 2 (18,18%) депутат. 
	2023 жылдың тамызында 2 депутат (М.Ахметов, Н.Умаров) өз еріктерімен депутаттық өкілеттіктерін тоқтатып, мемлекеттік қызметке өтті. 2023 жылғы 29 қазанында өткен сайлауда №5 және 11 округ депутаттары болып Айтбаев Қайнар Қайсарұлы, Әліхан Әзімхан Бақытханұлы Ақжол және AMANAT партиясынан сайланды.  
	Депутаттардың 82% (9 адам) білімі жоғары, оның ішінде 44% (4 адам) екі жоғары білімі бар. 45% (5 адам) депутат екі және одан көп шақырылымда сайланған депутаттар. 
	Депутаттар жөніндегі толық ақпараттар (аты-жөні, лауазымы, телефоны, окгугі мен суреті) мәлихаттың Facebook, Instagram әлеуметтік парақшалары, Мемлекеттік органдардың интернет-ресурстарының бірыңғай платформасындағы Приозерск қалалық мәслихатының интернет-ресурсында  және қала әкімінің Telegram чатында тұрғындардың назарына жарияланды.
«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының негізінде ағымдағы жылдың қазан-қараша айларында Приозерск қалалық мәслихатының екі депутаты Қазақстан Республикасы Президентінің жанындағы мемлекеттік басқару Академиясының Қарағанды облысы бойынша филиалында «Мәслихаттардың рөлі мен әлеуетін күшейтудің заманауи тәсілдері» атты тақырыпта біліктіліктерін арттырды. Қалған депутаттардың біліктілігін арттыру 2024 жылға жоспарланған.
	Қалалық мәслихат депутаттары қала әкімі өткізетін жедел кеңестер, қала әкімдігінің отырыстары мен қала әкімінің халықпен кездесуіне белсенді қатысып, атқарушы органдардың кеңестері мен консультативтік-кеңесші органдарының мүшесі болып табылады. Бұның бәрі өзара ақпарат алысуды жақсартуға, туындаған проблемалар бойынша бірігіп шешімдер табуға мүмкіндік береді.
	2023 жылы қалалық мәслихаттың 3 кезекті, 9 кезектен тыс сессиясы өтіп, онда әртүрлі 60 мәселелер қарастырылды, оның ішінде:
2022 жылғы бюджетте қарастырылған салықтық және басқа да бюджетке міндетті төленетін жоспарлы түсімдердің орындалуы туралы есебі, Приозерск қаласында Қазақстан Республикасы діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасын іске асыру жөніндегі іс-шаралар жоспарының орындалу нәтижесі, азық-түлік және азық-түліктік емес тауарлар бағаларын тұрақтандыру бойынша атқарылып жатқан жұмыстары туралы, Приозерск қаласының тұрғын үй коммуналдық шаруашылығы, жолаушылар көлігі және автомобиль жолдары бөлімінің атқарған жұмысы туралы, 2022 жылғы қалалық бюджеттің игерілуі мен орындалуы туралы есебі, Приозерск қаласының орталық ауруханасының 2022 жылы атқарған жұмысы туралы, Приозерск қаласының ішкі саясат, мәдениет және тілдерді дамыту бөлімінің мәдениет саласы бойынша 2022 жылғы атқарған жұмыстары туралы, Приозерск қаласының жер қатынастары, сәулет және қала құрылысы бөлімінің атқарған жұмысы туралы, Приозерск қаласының тұрғын үй коммуналдық шаруашылығы, жолаушылар көлігі және автомобиль жолдары бөлімінің атқарған жұмысы туралы, Приозерск қаласы әкімінің өзіне жүктелген функциялар мен міндеттемелердің орындалуы туралы есебі, қаланың 2023-2024 жылдарға қысқы жылу беру мерзіміне дайындығы туралы есебі, шағын және орта кәсіпкерлік саласындағы мемлекеттік бағдарламалардың орындалуы туралы, Қарағанды облысы білім басқармасының «Приозерск қаласының білім бөлімі» мемлекеттік мекемесінің атқарылып жатқан жұмыстары туралы есебі, тұрғын үй қатынастары және тұрғын үй инспекциясы бөлімінің атқарған жұмыстары туралы есебі, қалалық аумақтық сайлау комиссиясының хабарламасы туралы, қалалық мәслихаттың сегізінші шақырылымының төрағасын сайлау туралы, Приозерск қаласының әкімі қызметіне тағайындауға келісім беру туралы ұсынысты қарау туралы, қалалық мәслихат депутаты М.Т.Ахметовтың, Н.Ш.Умаровтың депутаттық өкілеттігін мерзімінен бұрын тоқтату туралы, Сегізінші шақырылған қалалық мәслихаттың құрамындағы жаңа депутаттар туралы.  
Приозерск қалалық мәслихатының 2014 жылғы 25 маусымдағы №34/238 «Әлеуметтік көмек көрсетудің, оның мөлшерлерін белгілеудің Приозерск қаласының мұқтаж азаматтардың жекелеген санаттарының тізбесін айқындаудың қағидаларын бекіту туралы» шешіміне өзгерістер енгізу туралы, Приозерск қаласында жеке оқу жоспары бойынша мүгедектігі бар балалар қатарындағы кемтар балаларды үйде оқытуға жұмсалған шығындарды өтеу тәртібі мен мөлшерін айқындау туралы, Қарағанды облысының Приозерск қаласында бөлшек салықтың арнаулы салық режимін қолдану кезінде салық мөлшерлемесінің мөлшерін төмендету туралы, Приозерск қалалық мәслихатының 2023 жылғы 8 маусымдағы № 5/38 «Приозерск қаласында жеке оқу жоспары бойынша мүгедектігі бар балалар қатарындағы кемтар балаларды үйде оқытуға жұмсалған шығындарды өтеу тәртібі мен мөлшерін айқындау туралы» шешіміне өзгеріс енгізу туралы нормативтік-құқықтық актілері бекітілді. Приозерск қалалық мәслихатының 2018 жылғы 30 наурыздағы №19/198 «Приозерск қалалық мәслихатының аппараты» мемлекеттік мекемесінде «Б» корпусы мемлекеттік әкімшілік қызметшілерінің қызметін бағалаудың әдістемесін бекіту туралы» шешімінің күші жойылды.
Бұдан басқа сессияда бюджет мәселесі 4 рет, әртүрлі комиссия құрамын бекіту мен өзгеріс енгізу мәселесі 16 рет, 15 рет басқа мәселелер  қарастырылды.
2021 жылдың екінші жарты жылдығынан бастап Қазақстан Республикасы Президентінің 2020 жылғы 14 қыркүйектегі № 413 Жарлығымен бекітілген Мемлекет басшысының 2020 жылғы 1 қыркүйектегі «Қазақстан Жаңа нақты ахуалда: іс – қимыл уақыты» атты Қазақстан халқына Жолдауын іске асыру жөніндегі Жалпыұлттық іс-шаралар жоспарының 142-тармағы шеңберінде барлық деңгейдегі мәслихаттар отырыстарын міндетті онлайн-трансляциялауды енгізуі бойынша Приозерск қалалық мәслихатының сессия отырыстары мәслихаттың Facebook,  Instagram әлеуметтік парақшаларында трансляцияланды. Сессия жұмысының онлайн-трансляциясы тұрғындарға әр депутаттың жұмысын бақылауға мүмкіндік береді. 
Сессия жоспарында белгіленген мәселелердің барлығы қарастырылды. Ол үшін қалалық газет пен интернет-ресурстары арқылы сессияның өтетін күні мен сессияның күн тәртібін алдын ала хабарлап отырдық.
Сессия жұмысында тұрақты комиссиялар атқарылып жатқан жұмыстары жөнінде жыл сайын есеп береді.
Қалалық мәслихатта үш тұрақты комиссия жұмыс атқарады. Тұрақты комиссия есебі жыл сайын қалалық мәслихаттың сессиясында тыңдалады.
[bookmark: _Hlk152255982][bookmark: _Hlk152255901]Қалалық мәслихаттың бюджет, қаржы, шағын және орта кәсіпкерлікті дамыту жөніндегі тұрақты комиссия жұмысы 6 отырыс өткізіп, 7 мәселе қарастырды. Оның ішінде 2 көшпелі отырыс - қалада жасалып жатқан жұмыстарға тексеріс жүргізу, 4 сессияда есеп берушілердің есептерін сапалы дайындау мақсатында өткізді. 
Құрылыс, көлік, коммуналдық шаруашылық және аграрлық мәселелер жөніндегі тұрақты комиссиясы 27 отырыс өткізіп, 29 мәселе қарастырды. Оның ішінде 23 көшпелі отырыс - қалада жасалып жатқан жұмыстарға тексеріс, 4 сессияда есеп берушілердің есептерін сапалы дайындау мақсатында.
Әлеуметтік-мәдени даму және халықты әлеуметтік қорғау жөніндегі тұрақты комиссиясы 9 отырыс өткізіп, 11 мәселе қарастырды. Оның ішінде қалада жасалып жатқан жұмыстарға 3 тексеріс жүргізді, сессияда есеп берушілердің есептерін сапалы дайындау мақсатында 6 тексеріс және тұрақты комиссия бастамасымен 2 отырыс өткізді.  
Қала тұрғындарынан түскен шағымдарға жылдам жауап беру немесе мәселені бақылауға алу үшін, қалада салынып жатқан немесе жұмыс барысын тексеруді қажет ететін нысандарға депутаттар 2023 жылы көшпелі 25 отырыс ұйымдастырды. Көшпелі отырыс жөніндегі ақпараттардың барлығы интернет парақшаларында жарияланды.
Мәлихаттың Facebook, Instagram әлеуметтік парақшаларының сілтемелері қала әкімінің Telegram-чатында жарияланып отырды.
[bookmark: _Hlk152686933]Приозерск қалалық мәслихатының бес жүз елуден аса (өткен жылы екі жүзден астам) жарияланымы бар Facebook, Instagram әлеуметтік парақшалары бар. Жазылғандар саны Facebookта 900 адамнан, Instagram 4350 адамнан асады (өткен жылы 200-350 адам болған).
Приозерск қалалық мәслихатының депутаттары мен аппарат қызметкерлері балалар мен қарттарға көмек көрсетуге, сондай-ақ қалада түрлі акциялар өткізуге белсенді қатысты.
Депутаттар қаладағы атқарылып жатқан құрылыс, коммуналдық жұмыстармен қатар, мәдени шаралардың өту барысымен танысып, тиісті ұсыныс, пікірлерін де айтумен бірге, қаланы безендіру және абаттандыруға техникамен көмектесуді жалғастырып, қалада өтетін маңызды істерге меценаттық көмек көрсетіп отырады.
Сондай-ақ партия бағдарламасын орындау мен іске асыру бойынша белсендік көрсетті. Депутаттардың көбінде Facebook, Instagram әлеуметтік парақшалары бар. Бұның бәрі өзара ақпарат алысуды жақсартуға, туындаған проблемалар бойынша шешімдер табуға мүмкіндік береді.
Мәслихат депутаттары әр айдың соңғы жұма күні «Ашық есік күнін» өткізді, 7 адам қабылдауда болып, коммуналды және әлеуметтік мәселе бойынша сұрақтар қойды.
2023 жылы депутаттар халықпен 77 кездесу өткізіп, әртүрлі 134 сұрақтар түсті. Депутаттар тарапынан жауап беріліп, түсіндірме жұмыстары жүргізілді. 
Қаладағы бір қалалық және он бір учаскелік сайлау комиссияларының жаңа құрамын қалыптастыру бойынша, саяси партиялар мен қоғамдық кеңестерден ұсыныстар алынып, кандидаттардың сәйкестігі тексеріліп, сессияда сайлау үшін құжаттары дайындалды. 
Жергілікті деңгейде Қоғамдық кеңестің қызметін ұйымдастыруды қамтамасыз етуді мәслихат жүзеге асырады және Қоғамдық кеңестің барлық жұмысы қалалық мәслихаттың интернет-ресурсында, Instagram және Facebook парақшаларында жариаланады. 
Приозерск қаласының Қоғамдық кеңесінің құрамында 11 адам. Кеңес құрамына қызмет көрсету саласының, бизнестің, үкіметтік емес ұйымдардың және мемлекеттік қызметші кіреді.
Есепті кезеңде Қоғамдық кеңестің 11 кезекті және 3 кезектен тыс отырысы өтіп, онда 22 мемлекеттік органның әртүрлі мәселелері бойынша есептері тыңдалып қабылданды, оның ішінде 4 сапалы қызмет көрсету бойынша. Жыл басынан 13 нормативті-құқықтық акт қарастырылып, 12 оң қорытынды беріліп, 1 толықтыру үшін қайтарылды.
Қалалық мәслихат төрағасы ретінде күн сайын сайлаушылардың жеке сауалдары бойынша қабылдау жүргіземін. Есеп беру кезеңінде 5 адам қабылдауда болып, 6 сауал қойып, сол мезетте барлығына жауаптарын алды. 
Жергілікті және жоғарғы органдарға, облыстық және мәжіліс Парламент депутаттарына:
1) Мал жайылым алаңдары мазут, мұнай өнімдерімен ластанған жерлерге түсу жағдайлары бойынша;
2) Қазақстан Республикасы Қарулы Күштері нысандары орналасқан жерлердегі апатты жағдайда тұрған ғимараттарды  бұзып, жерін рекультивациялау бойынша жұмыстар жүргізу туралы; 
3) Бауыржан Момышұлы көшесі, № 3 (36 пәтерлі) және 12/2 (78 пәтерлі)  көпқабатты тұрғын үйлердің апатты болып танылып, тұрғындардың өмірі мен денсаулығына үлкен қауіп төндіріп тұруына байланысты;
4) Қалада мобильді интернет сапасының нашарлауы немесе мүлдем жоғалып кетуі жайында;  
5) «Сарышаган Сужылу – 2014» ЖШС қызметкерлеріне уақытылы және лайықты жалақы төйлеуге, №1 қазандықты, №2 су қойма мен сарқынды суларды бұру станциялардың үздіксіз жұмыс істеуіне қажетті материалдар мен жабдықтар сатып алу үшін тарифті өзгерту бойынша;
6) Балбөбек балабақшасының жанынан белгісіз азаматтардың жер учаскесін өз бетінше иеленіп, құрылыс жұмыстарын жүргізіп жатқаны анықталып, жүргізіліп жатқан құрылыстың заңға сәйкестігін анықтау жөнінде;
7) Қалада электросамокаттарды пайдалану тәртібі туралы түсіндіру жұмыстарын жүргізу туралы; 
8) Приозерск қаласындағы иесіз ит пен мысықтар бойынша қандай іс-шаралар жоспарланып және олардың санын реттеуді қамтамасыз ету бойынша қандай жұмыстар атқарылғаны туралы депутаттық сауалдар жолдап, жауаптарын алдым.
Есеп беру кезеңінде «Е-Өтініш» бағдарламасының қоғамдық қабылдауына 5 өтініш тіркеліп, уақытылы жауап берілді.
Мәслихат аппаратының кызметкерлері қалада өтетін іс-шараларға белсенді қатысады.
Құрметті қала тұрғындары!

	Мен қалалық мәслихаттың 2023 жылы атқарған жұмысы, оның тұрақты комиссияларының қызметі туралы сіздерді хабардар етіп отырмын.
Қазақстан Республикасының Президенті Қасым-Жомарт Тоқаев барлық депутаттардың алдында бір міндет тұрғанын, «алдыңғы қатарда» болу, шешімдер қабылдау және олар үшін халық алдында жауап беру. Халықтың мүдделерін тиімді қорғау, елдің өзекті мәселелерін шешуге жәрдемдесу үшін азаматтармен кері байланыстың пәрменді тетіктерін құру қажеттігін және сайлау алдындағы бағдарламалар және уәделер ретімен орындалуы керектігін айтты. Мәслихат депутаттары бұл міндетті жүзеге асыру үшін қолдан келгеннің бәрін жасайды.
Сессия және тұрақты комиссия жұмысын одан әрі жетілдіруде, әр депутаттың белсенділігін арттыруда сіздерден ұсыныс күтеміз.
	
Приозерск қалалық мәслихатының төрағасы, А.Исатаев

